Sewe lyke van babas in woonstel gekryArgieffoto Die oorskot van sewe babas is onlangs in ŉ kamer van ŉ woonstel in Wallenfels, in die suide van Duitsland, gevind. Die Bavaria-polisie het Vrydag gesê ŉ inwoner het die oorskot van die babas Donderdag gevind, nadat die vorige inwoner van die woonstel, ŉ 45-jarige vrou, uitgetrek het. Die polisie is ontbied en het die oorskot van die babas in ŉ kamer gekry. Volgens die polisie kon die vorige inwoner nog nie ondervra word nie. ŉ Forensiese ondersoek is van stapel gestuur. Volgens die verklaring gaan die ondersoek ŉ geruime tyd duur weens die swak toestand van die bewyse, maar uitslae behoort teen vroeg volgende week beskikbaar te wees.